Document ID: 32009R0992

РЕГЛАМЕНТ (ЕО) № 992/2009 НА КОМИСИЯТА
от 22 октомври 2009 година
за изменение на приложение IV към Регламент (ЕО) № 73/2009 за установяване на общи правила за схеми за директно подпомагане в рамките на Общата селскостопанска политика
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 8, параграф 2, букви б) и г) от него,
като има предвид, че:
(1)
Приложение IV към Регламент (ЕО) № 73/2009 определя за всяка държава-членка националните тавани, които не могат да бъдат надвишавани от общите суми на директните плащания, които могат да бъдат отпуснати в рамките на една календарна година в съответната държава-членка.
(2)
В съответствие с член 136 от Регламент (ЕО) № 73/2009 Германия и Швеция решиха да предоставят, считано от финансовата 2011 година, на разположение сума, изчислена в съответствие с член 69, параграф 7 от посочения регламент, за общностно подпомагане съгласно програмите и финансирането за развитие на селските райони по ЕЗФРСР. Вследствие на това е целесъобразно, в съответствие с член 8, параграф 2, буква г) от посочения регламент, от националните тавани за Германия и Швеция за календарните години 2010, 2011 и 2012, посочени в приложение IV към същия регламент, да се извадят предназначените за подкрепа за развитието на селските райони суми.
(3)
Португалия съобщи на Комисията, че вследствие на непредвидените трудности, настъпили в селскостопанския сектор поради настоящите условия на икономическа криза и неблагоприятното им отражение върху икономическото положение на селскостопанските производители, държавата е решила да не прилага за календарната 2009 година доброволната модулация. В резултат на това е целесъобразно, в съответствие с член 8, параграф 2, буква б) от Регламент (ЕО) № 73/2009, към националния таван за Португалия за 2009 г., посочен в приложение IV към същия регламент, да се прибави нетната сума от прилагането на доброволната модулация в страната през 2009 г., определена от Решение 2008/788/ЕО на Комисията (2), изменено с Решение 2009/505/ЕО (3).
(4)
Съответно приложение IV към Регламент (ЕО) № 73/2009 следва да бъде изменено.
(5)
Мерките, предвидени в настоящия регламент, са в съответствие със становището на Управителния комитет за директни плащания,
ПРИЕ НАСТОЯЩИЯ РЕГЛАМЕНТ:
Член 1
Таблицата в приложение IV към Регламент (ЕО) № 73/2009 се изменя, както следва:
1.
Редът, който се отнася за Германия, се заменя със следния текст:
(милиони евро)
Календарна година
2009 г.
2010 г.
2011 г.
2012 г.
„Германия
5 524,8
5 402,6
5 357,1
5 329,6“
2.
Редът, който се отнася за Швеция, се заменя със следния текст:
(милиони евро)
Календарна година
2009 г.
2010 г.
2011 г.
2012 г.
„Швеция
733,1
717,5
712,1
708,5“
3.
Редът, който се отнася за Португалия, се заменя със следния текст:
(милиони евро)
Календарна година
2009 г.
2010 г.
2011 г.
2012 г.
„Португалия
590,5
545,0
545,0
545,0“
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 октомври 2009 година.

Labels: 18
19
5
6